Sabunta wa ta karshe Yuni 05, 2018
A jiya litinin ne Hani Mulki ya mika takardar yin murabus ga sarki Abdullah.
Sarkin Jordan Abdullah ya nada wani ministan kasar, Omar Razzaz a matsayin firayin minista yayinda aka koma yin zangar-zangar kin jinin gwamnati yau Talata.
Razzaz shine ya maye gurbin Hani Mulki wanda yayi murabus jiya litinin. Mulki dai ya nemi ya dauki matakan tsuke bakin aljihu a kasar.
Dubban ‘yan kasar Jordan sun yi tattaki zuwa ofishin firayin minista mai barin gado, Hani Mulki, da dare har zuwa safiyar yau Talata suna neman gwamnati ta dakatar da hauhawar farashen kayayyaki da kuma shirin kara haraji da masu suka su ka ce mafi akasari matakin zai auna masu matsakaici da karamin karfi ne.
‘Yan sandan kwantar da tarzoma sun yi arangama da masu zanga-zangar da yammacin ranar Asabar sun kuma harba barkonon tsohuwa don wargaza su daga harabar ofishin firayin ministan. Masu zanga-zangar sun yi ta fadin cewa “jama’a na so su hambarar da wannan gwamnatin."
A safiyar ranar Asabar, sarki Abdullah ya gana da Mulki, da ministocin kasar, da kuma manyan jami’an tsaron kasar. Kamfanin dillancin labaran Jordan na Petra ya ambaci sarkin na cewa "bai kamata ‘yan kasar Jordan su dauki nauyin canje-canjen da aka yi a fannin tattalin arzikin kasar su kadai ba.
Dan Kunar Bakin Wake Ya Tada Bam A Kabul
An Gayyaci Kim Jong Un Taron Kasashen Duniya
Amurka Ta Bukaci Kungiyar Kasashen Nahiyarta Ta Dakatar Da Kasar Venezuela
VOA60 Duniya: A Yau Alhamis Sakateren Harkokin Wajen Amurka Mike Pompeo Zai Koma Teburin Tattaunawa Da Kim Yong Chol
VOA60 DUNIYA: Fara Ministan Spain Ya Amince Da Sakamakon Kuri'ar Rashin Amincewa Da Mulkin Sa
VOA60 Duniya: Wani Dan Ta'adda Ya Kashe Wasu 'Yan Sanda Mata Biyu A Garin Liege Dake Belgium
VOA60 Duniya: Wani Dan Jaridan Rasha, Arkady Babchenkp Ya Fito A Bainar Jama’a Kwana Daya Bayan Da Aka Ce An Kasheshi
VOA60 Duniya: 'Yan Sama Jannati Sun Dawo Duniya Lafiya Bayan Watanni Hudu